Iosephus Kotek

Iosephus Iosephi filius Kotek (Russice: Иосиф Иосифович Котек) fuit violinista Russicus et discipulus amicusque intimus Petri Tsaikovski, quem adiuvit in formando Concentu ad violinam, op. 35. 

 De vita 
Iosephus Kotek die 25 Octobris (novo stilo 6 Novembris) anno 1855 Cameneciae natus est ex matre Russico et patre Tsecho. Iosephus violinam didicit apud Conservatorium Moscuense sub Ferdinando Laub et Iohanne Grimali, nec non theoriae musicae et compositioni musicae sub Tsaikovski studuit, donec anno 1876 graduatus est.

Deinde a Nadesda von Meck negotiatrice conductus est, commendante Nicolao Rubinstein, ut privatim apud se in praedio suo Clarensiensi caneret. Ibi Petrum Tsaikovski in praeparatione Concentus ad violinam, praesertim in solitariis elaborandis partibus, adiuvit. Ambo, praeter conlaborationi, cuidam "plaisir d'amour" indulserunt, ut Tsaikovski litteris fratri suo Modesto anno 1876 accurate descripsit. Attamen, Kotek utrum vero homosexualis fuerit, an homo liber ad conatus audax, dubitari potest, nam tricas amatorias habuisse videtur cum mulieribus largae familiae von Meck. At re vera ardebat Tsaikovski. Nadesda von Meck mox eum arcuit, sed Petrum Tsaikovski magna diu sustentavit pecunia, qua Kotek amicum aliquamdiu adiuvit. 

Anno 1877, Tsaikovski Valse-Scherzo in do maiore, op. 34, Iosepho Kotek dedicavit. Proximo anno Concentui ad violinam communi consilio operam dederunt. Mox quidem Tsaikovski taedium capere coepit, quod Kotek multas adamaret mulieres.

Anno 1879, Praemium Mendelssohn Iosepho Kotek pro violina, et Engelberto Humperdinck pro compositione concessum est.Poznansky 1991: 176. Kotek, finitis rebus apud Nadesda von Meck, Berolinum anno 1882 migravit, ubi sub Iosepho Joachim et Friderico Kiel apud Universitatem artium studuit. Postea eodem loco etiam docebat. 

Anno 1884 phthisi adfectus Tavaum rediit, ubi die 4 Ianuarii anno 1885 mortuus est.

 Notae 

 Bibliographia 
 Poznansky, Alexander (1991) Tchaikovsky: The Quest for the Inner Man. Lime Tree.

Categoria:Compositores romantici
Categoria:Compositores Russiae
Categoria:Petrus Cajkovskij
Categoria:Psaltes fidiculae
Categoria:Nati 1855
Categoria:Mortui 1885